cyanic-selkie/wikianc huggingface dataset:
รายชื่อตัวละครในเกมล่าชีวิต
ซินนา
เป็นสไตร์ลิสของแคตนิส เขาเป็นคนที่สามารถถ่ายทอดความคิดและนัยยะลงในชุดของบรรณาการได้อย่างยอดเยี่ยม ไม่ว่าจะเป็น ชุดติดเปลวไฟจำลองที่ใช้เปิดตัวบรรณาการเขต 12 ซินนาเป็นชาวแคปิตอลเพียงคนเดียวที่แคตนิสเห็นว่าเป็นเพื่อนของเธอ อย่างไรก็ตาม ในปีกแห่งไฟ ซินนาได้ตกเป็นเป้าจากการให้แคตนิสสวมชุดม็อกกิ้งเจย์ที่แฝงนัยยะขัดขืนต่อแคปิตอล เขาถูกทำร้ายก่อนควอเตอร์เควลจะเริ่มขึ้น ภายหลังได้มีการระบุว่าเขาเสียชีวิตโดยฝีมือของแคปิตอล
ซีซาร์ ฟลิกเกอร์แมน
เป็นพิธีกรหลักของรายการเกมล่าชีวิต เขาเป็นคนที่อารมณ์ดีและชื่นชอบในตัวแคตนิส ด้วยเหตุนี้จึงพยายามช่วยแคตนิสในเวลาที่เธอถูกสัมภาษณ์และเป็นผู้ที่สร้างกระแสของ "คู่รักที่ชะตาไม่เป็นใจ" ขึ้นจนทำให้แคตนิสและพีต้าเป็นที่ชื่นชอบของแคปิตอล ในม็อกกิ้งเจย์ ซีซาร์ได้ทำหน้าที่เป็นโฆษกของแคปิตอลในการเตือนให้ม็อกกิ้งเจย์หรือแคตนิสนั้นมอบตัว ไม่ได้มีการกล่าวถึงบทบาทและชะตากรรมของซีซาร์ภายหลังการพ่ายแพ้ของแคปิตอล
ริว
เป็นบรรณาการจากเขต 11 ที่เข้าแข่งขัยเกมล่าชีวิตครั้งที่ 74 ร่วมกับแคตนิส เธอมีอายุเพียง 12 ปีในตอนที่เข้าแข่งขัน ทำให้แคตนิสนึกถึงพริมเมื่อเธอเห็นริว ในการแข่งขันแคตนิสและริวได้เป็นพันธมิตรกัน แต่ริวได้ถูกฆ่าโดยบรรณาการคนหนึ่ง แคตนิสรู้สึกสลดและโกรธแค้นกับการตายของริว เธอได้ทำพิธีศพให้ริวในระหว่างแข่งขัน ซึ่งได้ปลุกกระแสความไม่พอใจต่อแคปิตอลในเขต 11 และทำให้หลายเขตไม่พอใจที่จะอยู่ภายใต้อำนาจแคปิตอลเช่นกัน
ประธานาธิบดีคอยน์
เป็นประธานาธิบดีของเขต 13 ที่เชื่อกันว่าถูกทำลายล้างโดยแคปิตอล แต่แท้จริงแล้วยังคงมีและรอเวลาที่จะก่อกบฎอีกครั้ง คอยน์นั้นไม่ชอบแคตนิสเป็นการส่วนตัวเนื่องจากแคตนิสเป็นคนที่ดื้อรั้นและควบคุมยาก คอยน์ได้ใช้แคตนิสเป็นเครื่องมือในทางการเมืองและปลุกระดมกองกำลังกบฎในแต่ละเขต จนกระทั่งฝ่ายกบฎได้ชัยชนะเหนือแคปิตอล คอยน์ได้อาสาขึ้นเถลิงอำนาจเป็นประธานาธิบดีคนใหม่ของพาเน็มด้วยตนเอง และคิดให้มีการจัดเกมล่าชีวิตครั้งสุดท้ายขึ้นโดยใช้เด็กๆของแคปิตอล เมื่อเห็นและตระหนักถึงความชั่วร้ายของคอยน์ที่หวังจะสานต่ออนาจเผด็จการ แคตนิสจึงได้สังหารเธอในลานประหารของสโนว์
สัตว์เลือดอุ่น
สัตว์เลือดอุ่น เป็นคำอธิบายสปีชีส์สัตว์ที่มีอุณหภูมิเลือดค่อนข้างสูง และรักษาภาวะธำรงดุลผ่านกระบวนการเมแทบอลิซึมภายใน ซึ่งเป็นคุณลักษณะของสัตว์เลี้ยงลูกด้วยนมและนก
นักวิทยาศาสตร์ไม่ใช้คำว่า "เลือดอุ่น" และ "เลือดเย็น" แล้ว เพราะกำกวม และปัจจุบันมีความเข้าใจในสาขานี้เพิ่มขึ้น ว่าประเภทอุณหภูมิร่างกายมิได้แยกหมวดหมู่จากกันชัด ทั้งสองคำสามารถใช้คำอื่นแทนได้
คอร์เทกซ์รับความรู้สึก
คำว่า คอร์เทกซ์รับความรู้สึก (sensory cortex)  อาจหมายถึงคอร์เทกซ์รับความรู้สึกทางกายปฐมภูมิ หรืออาจหมายถึงคอร์เทกซ์ปฐมภูมิและทุติยภูมิของประสาทสัมผัสต่าง ๆ (ซึ่งแต่ละชนิดมีสองคอร์เทกซ์ คือในสมองซีกซ้ายและขวา) รวมทั้งคอร์เทกซ์สายตา (visual cortex) ในสมองกลีบท้ายทอย,  คอร์เทกซ์การได้ยิน (auditory cortex) ในสมองกลีบขมับ, คอร์เทกซ์การได้กลิ่นปฐมภูมิ (primary olfactory cortex) ซึ่งอยู่ที่ uncus ของ Piriform cortex ซึ่งเป็นส่วนของคอร์เทกซ์กลีบขมับ, คอร์เทกซ์การลิ้มรส (gustatory cortex) ซึ่งเป็นส่วนของ insular cortex, และคอร์เทกซ์รับความรู้สึกทางกายปฐมภูมิ (primary somatosensory cortex) ซึ่งอยู่ที่ด้านหน้าของสมองกลีบข้าง
ส่วนด้านหน้าต่อจากคอร์เทกซ์รับความรู้สึกทางกายปฐมภูมิก็คือคอร์เทกซ์รับความรู้สึกทางกายสัมพันธ์ (somatosensory association cortex) ซึ่งประสานข้อมูลความรู้สึกจากคอร์เทกซ์รับความรู้สึกทางกายปฐมภูมิ (รวมทั้งอุณหภูมิและแรงกดเป็นต้น) เพื่อที่จะสร้างความเข้าใจเกี่ยวกับวัตถุที่กำลังสัมผัส ส่วนด้านล่างของสมองกลีบหน้ามีป่องกลิ่น (olfactory bulb)  ซึ่งรับข้อมูลความรู้สึกจากเส้นประสาทรับกลิ่นแล้วส่งข้อมูลนั้นไปยังเขตต่าง ๆ ในสมอง แต่ว่า ข้อมูลของกลิ่นทั้งหมดไม่ได้ไปทางคอร์เทกซ์รับกลิ่นอย่างเดียว มีการส่งใยประสาทรับกลิ่นบางส่วนไปยังโครงสร้างต่าง ๆ ในระบบลิมบิกโดยตรง และบางส่วนก็ส่งไปยังเขตเหนือเบ้าตา (supraorbital) ของสมองกลีบหน้า การเชื่อมต่อกับระบบลิมบิกโดยตรงแบบนี้ เป็นเอกลักษณ์ของระบบรับกลิ่น
เขตคอร์เทกซ์ที่เกี่ยวข้องกับการได้ยิน การเห็น  การได้กลิ่น  และการรับความรู้สึกทางกาย (คือความรู้สึกสัมผัสและการรับรู้อากัปกิริยาเป็นต้น) อยู่ที่ด้านข้างของร่องด้านข้าง (lateral fissure) และด้านหลังของร่องกลาง  (central sulcus) ซึ่งก็คือ อยู่ไปทางส่วนหลังของสมอง ส่วนเขตคอร์เทกซ์ที่เกี่ยวข้องกับการลิ้มรสอยู่ที่ด้านหน้าของร่องกลาง
ให้สังเกตว่า ร่องกลางนั้นแบ่งคอร์เทกซ์สั่งการปฐมภูมิ  (primary motor cortex  ซึ่งอยู่ที่รอยนูนก่อนร่องกลางที่ด้านหลังของสมองกลีบหน้า) จากคอร์เทกซ์รับความรู้สึกทางกาย (ซึ่งอยู่บนรอยนูนหลังร่องกลางที่ด้านหน้าของสมองกลีบข้าง)
คอร์เทกซ์รับความรู้สึกทางกายมีหน้าที่เกี่ยวกับความรู้สึกทางกาย สิ่งเร้าทางตา  และแผนการเคลื่อนไหว
โรคเกรฟส์
โรคคอพอกตาโปน หรือ โรคเกรฟส์ (Graves' disease) เป็นความผิดปกติของต่อมไทรอยด์ซึ่งมีลักษณะเด่นคือคอพอก (goiter), ตาโปน (exophthalmos) , ผิวเหมือนเปลือกส้ม ("orange-peel" skin) , และมีภาวะต่อมไทรอยด์ทำงานเกิน (hyperthyroidism) โรคนี้มีสาเหตุมาจากแอนติบอดีในปฏิกิริยาภูมิต้านตนเอง แต่สิ่งกระตุ้นให้เกิดปฏิกิริยาดังกล่าวยังไม่ทราบชัดเจน โรคนี้เป็นสาเหตุหลักของภาวะต่อมไทรอยด์ทำงานเกินที่พบมากที่สุดในโลก และเป็นภาวะต่อมไทรอยด์โตที่พบมากที่สุดในประเทศที่พัฒนาแล้ว ในยุโรปบางประเทศเรียกโรคนี้ว่า โรคเบสโดว์ (Basedow’s disease) หรือ โรคเกรฟส์-เบสโดว์ (Graves-Basedow disease)
โรคคอพอกตาโปนมีอาการเด่นคืออาการต่อมไทรอยด์โตขึ้นและปัญหาของดวงตา อาการแสดงที่ดวงตาของโรคนี้พบมากในผู้สูบบุหรี่และอาจแย่ลงหลังจากการรักษาอาการที่ไทรอยด์ด้วยไอโอดีนรังสี (radioiodine) ดังนั้นอาการแสดงที่ดวงตาจึงไม่ได้เกิดจากตัวต่อมไทรอยด์ทำงานเกิน ความเข้าใจผิดดังกล่าวเกิดเพราะว่าภาวะต่อมไทรอยด์ทำงานเกินจากสาเหตุอื่นๆ ทำให้หนังตาบนหดรั้งขึ้นไป (eyelid lag หรือ hyperthyroid stare) แต่ลูกตาไม่ได้โปนยื่นออกมา ซึ่งทำให้สับสนกับอาการตาโปนที่ลูกตาทั้งลูกยื่นออกมา อย่างไรก็ตามสภาวะทั้งหนังตาบนหดรั้งขึ้นไปและตาโปนอาจเกิดขึ้นพร้อมกันในผู้ป่วยภาวะต่อมไทรอยด์ทำงานเกินร่วมกับโรคเกรฟส์
การวินิจฉัย
โรคคอพอกตาโปนมักมีอาการทางคลินิก 1 ข้อในอาการแสดง ดังนี้
อาการแสดงอื่นของโรคเกรฟส์คือภาวะต่อมไทรอยด์ทำงานเกิน คือการผลิตไทรอยด์ฮอร์โมน T3 และ T4 มากกว่าปกติ อาจพบภาวะต่อมไทรอยด์ทำงานปกติ (normothyroidism) หรือพบภาวะขาดไทรอยด์ (hypothyroidism) ซึ่งมีส่วนช่วยให้เกิดคอพอก (แม้ว่าภาวะดังกล่าวไม่ใช่สาเหตุของโรคเกรฟส์) ภาวะต่อมไทรอยด์ทำงานเกินในโรคเกรฟส์ตรวจยืนยันโดยการวัดระดับไทรอยด์ฮอร์โมน T3 และ T4 อิสระเพิ่มขึ้นในเลือดเช่นเดียวกับภาวะต่อมไทรอยด์ทำงานเกินจากสาเหตุอื่นๆ
การตรวจทางห้องปฏิบัติการอื่นๆ ที่มีประโยชน์ในโรคนี้เช่นการตรวจฮอร์โมนกระตุ้นต่อมไทรอยด์ (thyroid-stimulating hormone, TSH) ซึ่งมักลดลงในโรคเกรฟส์จากผลป้อนกลับ (negative feedback) จากปริมาณ T3 และ T4 ที่เพิ่มขึ้น และการวัดไอโอดีนที่จับกับโปรตีน (protein-bound iodine) ที่จะเพิ่มขึ้น นอกจากนี้อาจตรวจแอนติบอดีกระตุ้นต่อมไทรอยด์ (thyroid-stimulating antibodies) ได้จากวิธีทางวิทยาเซรุ่ม (serology)
การตัดเนื้อออกตรวจเพื่อตรวจทางจุลพยาธิวิทยาโดยปกติแล้วอาจไม่จำเป็น แต่อาจทำได้หลังจากการตัดต่อมไทรอยด์ (thyroidectomy)
การแยกภาวะต่อมไทรอยด์ทำงานเกินที่พบได้บ่อย 2 รูปแบบซึ่งได้แก่โรคเกรฟส์และ Toxic multinodular goiter มีความจำเป็นในการวางแผนการรักษาที่เหมาะสม การวัดแอนติบอดีต่อตัวรับ TSH (TSH-receptor antibodies) ด้วยวิธี h-TBII assay ได้พิสูจน์แล้วว่ามีประสิทธิผล และเป็นวิธีที่ใช้ได้จริง
อาการทางตา
พยาธิสภาพทางตาเป็นหนึ่งในอาการทั่วไปที่พบบ่อยสุดในโรคคอพอกตาโปน ซึ่งมีคำเรียกได้หลากหลาย ที่พบได้บ่อยคือ Graves' ophthalmopathy โรคตาจากต่อมไทรอยด์เป็นภาวะอักเสบซึ่งส่งผลต่อองค์ประกอบในเบ้าตารวมทั้งกล้ามเนื้อนอกลูกตา (extraocular muscles) และไขมันในเบ้าตา อาการดังกล่าวพบได้บ่อยร่วมกับโรคเกรฟส์ แต่อาจพบได้น้อยมากใน Hashimoto's thyroiditis, ภาวะขาดไทรอยด์ชนิดปฐมภูมิ (primary hypothyroidism) และมะเร็งต่อมไทรอยด์ (thyroid cancer)
อาการทางตาที่จำเพาะกับโรคเกรฟส์ได้แก่การอักเสบของเนื้อเยื่ออ่อน, ตาโปน, กระจกตาสัมผัสภายนอก (corneal exposure), และการกดเบียดเส้นประสาทตา อาการทั่วไปที่พบได้เช่นหนังตาบนหดรั้งขึ้น และหนังตาบนปิดลงช้ากว่าปกติระหว่างการเพ่งมองลงล่าง
อาการอื่นๆ
อาการทั่วไปที่พบบ่อยในโรคคอพอกตาโปน ได้แก่
อุบัติการณ์และระบาดวิทยา
โรคนี้เกิดขึ้นบ่อยในผู้หญิง (อัตราส่วนหญิงต่อเพศชายเป็น 7:1) มักเกิดบ่อยในวัยกลางคน (พบได้มากที่สุดในช่วงอายุ 30-50 ปี) แต่พบน้อยในช่วงวัยรุ่น ระหว่างตั้งครรภ์ ระหว่างวัยหมดระดู หรือในคนอายุมากกว่า 50 ปี มีหลักฐานยืนยันค่อนข้างแน่ชัดว่าพบได้บ่อยในครอบครัวที่มีสมาชิกเป็นจึงอาจมีปัจจัยทางพันธุกรรมมาเกี่ยวข้อง ในปัจจุบันยังไม่พบความผิดปกติทางพันธุกรรมของยีนเดี่ยวที่เกี่ยวกับโรคนี้
พยาธิสรีรวิทยา
โรคคอพอกตาโปนเป็นความผิดปกติชนิดภูมิต้านตนเอง ซึ่งเกิดจากร่างกายผลิตแอนติบอดีต่อตัวรับฮอร์โมนกระตุ้นต่อมไทรอยด์ (TSH receptor) (อาจพบการผลิตแอนติบอดีต่อไทโรกลอบูลินหรือต่อไทรอยด์ฮอร์โมน T3 และ T4 ก็ได้)
แอนติบอดีเหล่านี้จะจับกับตัวรับฮอร์โมนกระตุ้นต่อมไทรอยด์ และกระตุ้นต่อมไทรอยด์ตลอดเวลาทำให้เกิดภาวะต่อมไทรอยด์ทำงานเกิน (hyperthyroidism) ตัวรับดังกล่าวแสดงออกอยู่บนเซลล์ฟอลลิคูลาร์ของต่อมไทรอยด์ซึ่งเป็นเซลล์ที่ผลิตไทรอยด์ฮอร์โมน การกระตุ้นอย่างต่อเนื่องทำให้เกิดการผลิต T3 และ T4 สูงกว่าปกติ ทำให้มีอาการแสดงของภาวะต่อมไทรอยด์ทำงานเกิน และทำให้ต่อมไทรอยด์มีขนาดโตขึ้นจนเห็นเป็นคอพอก อาการตาโปนซึ่งพบได้บ่อยเกิดเนื่องจากต่อมไทรอยด์และกล้ามเนื้อนอกลูกตา (extraocular muscles) มีลักษณะแอนติเจนที่เหมือนกันซึ่งจะทำปฏิกิริยากับแอนติบอดีที่จำเพาะได้เช่นเดียวกัน แอนติบอดีที่จับกับกล้ามเนื้อนอกลูกตาจะทำให้เกิดการบวมด้านหลังลูกตา
ลักษณะผิวหนังที่เหมือนเปลือกส้ม ("orange peel" skin) อธิบายว่าเกิดจากแอนติบอดีที่แทรกอยู่ใต้ผิวหนัง ทำให้เกิดปฏิกิริยาอักเสบ และทำให้เกิดแผ่นพังผืดตามมา
<!--
Etiology
One possible culprit is the bacterium Yersinia enterocolitica (a cousin of Yersinia pestis, the agent of bubonic plague). However, although there is indirect evidence for the structural similarity between the bacteria and the human thyrotropin receptor, direct causative evidence is limited. Yersinia seems not to be a major cause of this disease, although it may contribute to the development of thyroid autoimmunity arising for other reasons in genetically susceptible individuals. It has also been suggested that Y. enterocolitica infection is not the cause of auto-immune thyroid disease, but rather is only an associated condition; with both having a shared inherited susceptibility. More recently the role for Y. enterocolitica has been disputed.
Treatment
Treatment of Graves' disease includes antithyroid drugs which reduce the production of thyroid hormone, radioiodine (radioactive iodine I-131), and thyroidectomy (surgical excision of the gland). As operating on a frankly hyperthyroid patient is dangerous, prior to thyroidectomy preoperative treatment with antithyroid drugs is given to render the patient "euthyroid" (i.e. normothyroid).
Treatment with antithyroid medications must be given for six months to two years, in order to be effective. Even then, upon cessation of the drugs, the hyperthyroid state may recur. Side effects of the antithyroid medications include a potentially fatal reduction in the level of white blood cells. The development and widespread adoption of radioiodine treatment has led to a progressive reduction in the use of surgical thyroidectomy for this problem. In general, RAI therapy is effective, less expensive, and avoids the small but definite risks of surgery.,
Therapy with radioiodine is the most common treatment in the United States, whilst antithyroid drugs and/or thyroidectomy is used more often in Europe, Japan, and most of the rest of the world.
Antithyroid drugs
The main antithyroid drugs are carbimazole (UK), methimazole (US) , and propylthiouracil (PTU). These drugs block the binding of iodine and coupling of iodotyrosines. The most dangerous side-effect is agranulocytosis (1/250, more in PTU) ; this is an idiosyncratic reaction which does not stop on cessation of drug. Others include granulocytopenia (dose dependent, which improves on cessation of the drug) and aplastic anemia. Patients on these medications should see a doctor if they develop sore throat or fever. The most common side effects are rash and peripheral neuritis. These drugs also cross the placenta and are secreted in breast milk. Lygole is used to block hormone synthesis before surgery.,
A randomized control trial testing single dose treatment for Graves found methimazole achieved euthyroid state more effectively after 12 weeks that did propylthyouracil (77.1% on methimazole 15 mg vs 19.4% in the propylthiouracil 150 mg groups).
A study has shown no difference in outcome for adding thyroxine to antithyroid medication and continuing thyroxine versus placebo after antithyroid medication withdrawal. However two markers were found that can help predict the risk of recurrence. These two markers are a positive Thyroid Stimulating Hormone receptor antibody (TSHR-Ab) and smoking. A positive TSHR-Ab at the end of antithyroid drug treatment increases the risk of recurrence to 90% (sensitivity 39%, specificity 98%), a negative TSHR-Ab at the end of antithyroid drug treatment is associated with a 78% chance of remaining in remission. Smoking was shown to have an impact independent to a positive TSHR-Ab.
Radioiodine
Radioiodine (radioactive iodine I-131) was developed in the early 1940s at the Mallinckrodt General Clinical Research Center. This modality is suitable for most patients, although some prefer to use it mainly for older patients. Indications for radioiodine are: failed medical therapy or surgery and where medical or surgical therapy are contraindicated. Hypothyroidism may be a complication of this therapy, but is easily treated with thyroid hormones if it appears. Patients who receive the therapy are monitored regularly with thryoid blood tests to ensure that they are treated with thryoid hormone before they become symptomatically hypothyroid.
Contraindications to RAI are pregnancy (absolute), ophthalmopathy (relative; it can aggravate thyroid eye disease) , solitary nodules.
Disadvantages of this treatment are a high incidence of hypothyroidism (up to 80%) requiring eventual thyroid hormone supplementation in the form of a daily pill. The radio-iodine treatment acts slowly (over months to years) to destroy the thyroid gland, and Graves disease-associated hyperthyroidism is not cured in all persons by radioiodine, but has a relapse rate that depends on the dose of radioiodine which is administered.
Surgery
This modality is suitable for young patients and pregnant patients. Indications are: a large goiter (especially when compressing the trachea), suspicious nodules or suspected cancer (to pathologically examine the thyroid) and patients with ophthalmopathy.
Both bilateral subtotal thyroidectomy and the Hartley-Dunhill procedure (hemithyroidectomy on 1 side and partial lobectomy on other side) are possible.
Advantages are: immediate cure and potential removal of carcinoma. Its risks are injury of the recurrent laryngeal nerve, hypoparathyroidism (due to removal of the parathyroid glands), hematoma (which can be life-threatening if it compresses the trachea) and scarring.
No treatment
If left untreated, more serious complications could result, including birth defects in pregnancy, increased risk of a miscarriage, and in extreme cases, death. Graves-Basedow disease is often accompanied by an increase in heart rate, which may lead to further heart complications including loss of the normal heart rhythm (atrial fibrillation), which may lead to stroke. If the eyes are proptotic (bulging) severely enough that the lids do not close completely at night, severe dryness will occur with a very high risk of a secondary corneal infection which could lead to blindness. Pressure on the optic nerve behind the globe can lead to visual field defects and vision loss as well.
Alternative treatments
Graves Disease can not be cured with alternative methods.
Symptomatic treatment
β-blockers (such as propranolol) may be used to inhibit the sympathetic nervous system symptoms of tachycardia and nausea until such time as antithyroid treatments start to take effect.
See also
-->
ประวัติศาสตร์
โรคเกรฟส์ได้ชื่อมาจากแพทย์ชาวไอริช โรเบิร์ต เจมส์ เกรฟส์ (Robert James Graves)
รถรางในโกลกาตา
ระบบรถรางในโกลกาตา รัฐเบงกอลตะวันตก ให้บริการโดยบริษัทรถรางโกลกาตา (CTC) ถือเป็นระบบรถรางเพียงแห่งเดียวของประเทศอินเดีย และเป็นระบบรถรางไฟฟ้าที่เก่าแก่ที่สุดในทวีปเอเชีย เริ่มให้บริการตั้งแต่ปี ค.ศ. 1902
บริษัทรถรางโกลกาตา มีรถรางทั้งหมด 257 คัน ซึ่งวิ่ง 125 เที่ยวต่อวัน รถแต่ละคนรองรับผู้โดยสารได้ 200 คน (60 ที่นั่ง) ศูนย์ซ่อมบำรุงมีทั้งหมด 7 แห่ง ได้แก่ ศูนย์ Belgachhia, ราชบาซาร์, พาร์กเซอร์คัส, Gariahat, Tollygunge, Kalighat และ Khidirpur ระบบรถรางมีสถานีปลายทาง 9 แห่ง ได้แก่ สถานี Shyambazar, Galiff Street, Bidhannagar, Ballygunge, เอสพลานาด, B. B. D. Bagh และสะพาน Howrah และมีโรงงานผลิตรถรางที่ Nonapukur
โครงการในอนาคต
นอกจากนี้ยังมีแผนปลดระวางรถรางคันเก่า และนำรถรางคันใหม่เข้ามาใช้งานแทน โดยแผนนี้มีการอภิปรายจากการวิจารณ์ว่ารถรางกินพื้นที่บนถนนมากเกินไป ทำให้พาหนะบนท้องถนนเคลื่อนตัวได้ช้าลง และรถรางคันเก่าจุผู้โดยสารได้น้อย อย่างไรก็ตาม รถรางยังคงถูกมองว่ามีเอกลักษณ์และเป็นมิตรต่อสิ่งแวดล้อม
แหล่งข้อมูลปฐมภูมิ
แหล่งปฐมภูมิ ในการศึกษาประวัติศาสตร์เป็นสาขาวิชาการ คือ สิ่งประดิษฐ์ เอกสาร บันทึกหรือแหล่งสารสนเทศอื่นที่ถูกสร้างขึ้นในช่วงเวลาที่กำลังศึกษา ทำหน้าที่เป็นแหล่งสารสนเทศต้นฉบับเกี่ยวกับหัวข้อนั้น นิยามคล้ายกันยังใช้ในบรรณารักษศาสตร์ และสาขาวิชาการอื่น ในวารสารศาสตร์ แหล่งปฐมภูมิสามารถเป็นบุคคลที่มีความรู้สถานการณ์โดยตรง หรือเอกสารที่สร้างโดยบุคคลดังกล่าว
เหล้าจีน
เหล้าจีนอาจหมายถึง
สำนักวิชาแพทยศาสตร์ มหาวิทยาลัยแม่ฟ้าหลวง
สำนักวิชาแพทยศาสตร์ มหาวิทยาลัยแม่ฟ้าหลวง (อังกฤษ: School of Medicine, Mae Fah Luang University) เป็นโรงเรียนแพทย์ในจังหวัดเชียงรายของรัฐที่จัดตั้งขึ้นเป็นลำดับที่ 19 ของประเทศไทย ได้รับการรับรองจากแพทยสภา โดยมีพันธกิจในการสร้างบัณฑิตแพทย์ที่มีคุณธรรม จริยธรรม แห่งวิชาชีพแพทย์ ให้บริการวิชาการ และบริการทางการแพทย์ที่ได้มาตรฐานสากล สร้างงานวิจัยที่นำไปใช้ประโยชน์ได้จริง และเป็นสถาบันการแพทย์ที่ได้มาตรฐานสากล เพื่อชุมชนอนุภูมิภาคลุ่มน้ำโขงที่ยั่งยืน
สถานที่ตั้งปัจจุบันของสำนักวิชาแพทยศาสตร์ มหาวิทยาลัยแม่ฟ้าหลวง คือ เลขที่ 365 หมู่ 12 ตำบลนางแล อำเภอเมืองเชียงราย จังหวัดเชียงราย ตั้งอยู่ในบริเวณโรงพยาบาลศูนย์การแพทย์มหาวิทยาลัยแม่ฟ้าหลวง ซึ่งเป็นโรงพยาบาลในสังกัดของสำนักวิชาแพทยศาสตร์ มหาวิทยาลัยแม่ฟ้าหลวง
ประวัติ
เมื่อวันที่ 18 ธันวาคม พ.ศ. 2555 คณะรัฐมนตรีได้อนุมัติโครงการก่อสร้าง โรงพยาบาลศูนย์การแพทย์มหาวิทยาลัยแม่ฟ้าหลวง โดยมุ่งหวังให้เป็นสถานที่สำหรับการเรียนการสอนนักศึกษาในกลุ่มวิทยาศาสตร์สุขภาพของมหาวิทยาลัยแม่ฟ้าหลวง และเพื่อเป็นโรงพยาบาลหลักของ สำนักวิชาแพทยศาสตร์ มหาวิทยาลัยแม่ฟ้าหลวง สำหรับการเรียนการสอนของนักศึกษาแพทย์ต่อไป ซึ่งการก่อสร้างโรงพยาบาลศูนย์การแพทย์มหาวิทยาลัยแม่ฟ้าหลวงแล้วเสร็จ และจะเริ่มเปิดให้บริการแก่ประชาชนทั่วไปตั้งแต่ปี พ.ศ. 2561 เป็นต้นไป
หลักสูตรการศึกษา
ปัจจุบันสำนักวิชาแพทยศาสตร์ มหาวิทยาลัยแม่ฟ้าหลวง เปิดทำการสอนหลักสูตรแพทยศาสตรบัณฑิต (พ.บ.) ซึ่งมีระยะเวลาของหลักสูตร 6 ปี
การรับบุคคลเข้าศึกษาในหลักสูตรแพทยศาสตรบัณฑิต
สำนักวิชาแพทยศาสตร์ มหาวิทยาลัยแม่ฟ้าหลวง มีโครงการรับนักศึกษาแพทย์เข้าทำการศึกษาในหลักสูตรแพทยศาสตรบัณฑิตทั้งสิ้น 3 โครงการ โดยจัดให้นักศึกษาแพทย์ได้ฝึกปฏิบัติงานในชั้นคลินิกที่โรงพยาบาลที่เป็นสถาบันร่วมผลิตแพทย์ ทั้ง 3 แห่ง ทำหน้าที่จัดการเรียนการสอนนักศึกษาแพทย์ในชั้นคลินิก และมีการรับบุคคลเข้าศึกษาต่อในโครงการต่าง ๆ ดังต่อไปนี้
เป็นผู้สำเร็จการศึกษาระดับมัธยมศึกษาชั้นปีที่ 6 ซึ่งรับรองโดยกระทรวงศึกษาธิการ หรือกำลังศึกษาอยู่ในชั้นมัธยมศึกษาชั้นปีที่ 6 จากโรงเรียนในเขต 9 จังหวัดภาคเหนือตอนบน ได้แก่ เชียงราย เชียงใหม่ ลำพูน ลำปาง แพร่ น่าน พะเยา แม่ฮ่องสอน อุตรดิตถ์ นักศึกษาแพทย์กลุ่มนี้จะทำการเรียนชั้นคลินิกที่ศูนย์แพทยศาสตรศึกษาชั้นคลินิก โรงพยาบาลลำพูน จังหวัดลำพูน โครงการนี้จะดำเนินการเปิดรับสมัครในช่วงเดือนมีนาคมของทุกปี
เป็นผู้สำเร็จการศึกษาระดับมัธยมศึกษาชั้นปีที่ 6 ซึ่งรับรองโดยกระทรวงศึกษาธิการ หรือกำลังศึกษาอยู่ในชั้นมัธยมศึกษาชั้นปีที่ 6 จากโรงเรียนในเขต 8 จังหวัดภาคเหนือตอนล่าง ได้แก่ พิษณุโลก ตาก สุโขทัย เพชรบูรณ์ พิจิตร กำแพงเพชร นครสวรรค์ อุทัยธานี นักศึกษาแพทย์กลุ่มนี้จะทำการเรียนชั้นคลินิกที่ศูนย์แพทยศาสตรศึกษาชั้นคลินิก โรงพยาบาลกลาง กรุงเทพมหานคร โครงการนี้จะดำเนินการเปิดรับสมัครในช่วงเดือนมีนาคมของทุกปี
เป็นผู้สำเร็จการศึกษาระดับมัธยมศึกษาชั้นปีที่ 6 ซึ่งรับรองโดยกระทรวงศึกษาธิการ หรือกำลังศึกษาอยู่ในชั้นมัธยมศึกษาชั้นปีที่ 6 ทั่วประเทศ โดยรับสมัครร่วมกับกลุ่มสถาบันแพทยศาสตร์แห่งประเทศไทย (กสพท.) นักศึกษาแพทย์กลุ่มนี้จะทำการเรียนชั้นคลินิกที่ศูนย์แพทยศาสตรศึกษาชั้นคลินิก โรงพยาบาลเจริญกรุงประชารักษ์ กรุงเทพมหานคร โครงการนี้จะดำเนินการเปิดรับสมัครในช่วงเดือนสิงหาคมของทุกปี
หลักสูตรแพทยศาสตรบัณฑิต
ระยะเวลาการศึกษา 6 ปี และเป็นไปตามข้อบังคับมหาวิทยาลัยแม่ฟ้าหลวงว่าด้วยการศึกษาขั้นปริญญาตรี
เป็นไปตามข้อบังคับมหาวิทยาลัยแม่ฟ้าหลวงว่าด้วยการศึกษาขั้นปริญญาตรี และตามแผนการการจัดการศึกษาของหลักสูตรแพทยศาสตรบัณฑิตของมหาวิทยาลัยแม่ฟ้าหลวง
ภาควิชา
ปัจจุบันสำนักวิชาแพทยศาสตร์ มหาวิทยาลัยแม่ฟ้าหลวง มีภาควิชาทั้งสิ้น 23 ภาควิชา ดังต่อไปนี้
กิจกรรมและประเพณีของสำนักวิชาแพทยศาสตร์
สโมสรนักศึกษาสำนักวิชาแพทยศาสตร์ มหาวิทยาลัยแม่ฟ้าหลวง เป็นหน่วยงานหลักในการจัดกิจกรรมต่าง ๆ ของสำนักวิชา โดยส่วนใหญ่แล้วมักเป็นกิจกรรมของมหาวิทยาลัยที่สำนักวิชาแพทยศาสตร์เข้าร่วม นอกจากนี้ยังมีกิจกรรมและประเพณีอื่น ๆ ที่จัดขึ้นโดยสำนักวิชาแพทยศาสตร์เอง หรือเป็นกิจกรรมที่เข้าร่วมกับสถาบันแพทยศาสตร์อื่น ๆ ในประเทศไทย โดยมีรายละเอียดดังนี้
ค่าย และการรับน้องใหม่
กิจกรรม How to live and learn
กิจกรรมงานสานสัมพันธ์แรกพบแพทยศาสตร์
ค่ายหมอน้องใหม่ร่วมใจพัฒนาสังคม
พิธีบายศรีสู่ขวัญและงานเลี้ยงขันโตก
พิธีติดเข็มตราสัญลักษณ์และถวายสัตย์ปฏิญาณ
กิจกรรมพี่น้องร่วมใจชิงธงสำนักวิชา
กิจกรรมกีฬา
การแข่งขันกีฬาลำดวนเกมส์
กีฬาเข็มสัมพันธ์ (Syringes Games)
กิจกรรมวิชาการ
สัปดาห์วิทยาศาสตร์
กิจกรรมส่งเสริมศิลปวัฒนธรรม
พิธีไหว้ครูสำนักวิชาแพทยศาสตร์
วันมหิดล
งานทำบุญอุทิศส่วนกุศลแด่อาจารย์ใหญ่
รายการขนมไทย
นี่คือ รายชื่อขนมไทย ประกอบด้วยขนมขบเคี้ยวและขนมหวานซึ่งเป็นส่วนหนึ่งของอาหารไทย
แมต ไซดัล
แมททิว "แมต" โจเซฟ ค็อกแลน (Matthew "Matt" Joseph Korklan) เกิดวันที่ 19 มีนาคม ค.ศ. 1983 นักมวยปล้ำอาชีพชาวอเมริกัน สังกัดWWE ในชื่อ อีแวน บอร์น (Evan Bourne) ก่อนที่จะเซ็นสัญญาเข้าร่วม WWE เขาเคยใช้ชื่อ แมต ไซดัล (Matt Sydal) และได้ร่วมปล้ำในสมาคมต่างๆมาแล้วมากมาย อาทิ Independent Wrestling Association Mid-South, ริงออฟออเนอร์ (ROH) และค่ายดราก้อนเกทของญี่ปุ่น ซึ่งทั้งหมดนี้ล้วนแล้วแต่ใช้ชื่อในการปล้ำว่าแมต ไซดัลมาโดยตลอด จนกระทั่งเริ่มมีชื่อเสียงจากการเข้าร่วม Wrestling Society X ซึ่งออกอากาศทางเอ็มทีวีเป็นระยะเวลาสั้นๆ ก่อนที่จะโด่งดังเต็มที่กับค่ายTNA ซึ่งความมีชื่อเสียงและความมีฝีมือของเขานี้เองทำให้ได้เข้าสู่ WWE ในเวลาต่อมา
ก่อนเล่นมวยปล้ำ
เมื่อถึงปี 2003 แมททิวก็ได้รวบรวมเพื่อนๆจากค่าย GCW มาตั้งกลุ่ม Operation Shamrock ขึ้นและเริ่มปล้ำแทกทีม เปิดศึกกับนักมวยปล้ำอื่นๆ โดยคราวนี้เรียกชื่อตัวเองใหม่สั้นๆว่า แม็ท และเก็บเกี่ยวประสบการณ์การปล้ำในรูปแบบที่หลากหลายมากขึ้นเรื่อยๆ
ความสำเร็จขั้นต่อไป
แมททิวเข้าสู่ค่าย IWA Mid South ในเดือนพฤศจิกายน 2003 และตัดสินใจนำชื่อเก่าๆมารวมกัน กลายเป็นชื่อ แมต ไซดอลในที่สุด และหลังจากปล้ำที่ IWA เพียง 3 เดือนเท่านั้น แมตก็ได้แชมป์เส้นแรกในชีวิต นั่นคือ IWA Mid-South Light Heavyweight Championship โดยเอาชนะ เจซี ไบร์เลย์ คว้าแชมป์ในวันที่ 17 มกราคม 2004 โดยครองแชมป์นานเกือบครึ่งปี ก่อนจะเสียแชมป์ให้กับ เดลีเรียส ในวันที่ 26 มิถุนายน 2004 และหลังจากนั้นแมตก็ย้ายค่ายไปที่ National Wrestling Alliance (NWA) ต่อทันที
หลังจากย้ายไป NWA ได้เพียงเดือนเดียว แมตก็เอาชนะ จัสติน เคจ คว้าแชมป์ NWA Midwest X Division Championship มาได้อีก ก่อนจะเสียแชมป์ให้คู่ปรับคนเดิมที่ย้ายตามมาอย่าง เดลีเรียส. หลังจากครองแชมป์มานานข้ามปี และมีบทบาทเกี่ยวกับการชิงแชมป์และเสียแชมป์ต่อไปอีกระยะหนึ่ง ก่อนจะตัดสินใจย้ายออกจากสมาคมเพื่อเข้าร่วม TNA แทน
ในระหว่างที่ปล้ำในค่ายใหญ่น้อยต่างๆนี้ เค้าได้พบกับนักมวยปล้ำรุ่นเดียวกันที่ปัจจุบันมีชื่อเสียงไปแล้วมากมาย เช่น เอเจ สไตส์ ซึ่งแมตแพ้รวด 3 นัด นอกจากนี้ก็ยังมี ซีเอ็ม พังก์, คริส ซาบิน, เน็ท เว็บบ์ เป็นต้น แต่หลังจากที่เข้าร่วม TNA ไปแล้ว เค้าก็ยังเป็นแขกรับเชิญปล้ำให้สมาคมเล็กๆเหล่านี้เป็นครั้งคราว และทุ่มเทปล้ำเต็มที่ทุกๆครั้งเหมือนสมัยที่ยังไม่ได้โด่งดังเท่านี้
ริงออฟออเนอร์
แมตเข้าสู่สมาคมริงออฟออเนอร์ แบบปล้ำพาร์ทไทม์ และเปิดศึกแรกใน ROH อย่าง Reborn Stage One ในวันที่ 23 เมษายน 2004 และเอาชนะคู่ต่อสู้เก่าแก่อย่างเดลีเรียสไปได้ หลังจากนั้นก็ตั้งทีมแอร์ เดวิล ร่วมกับ เอ็ดดี เวกัส และเริ่มปล้ำแบบเหินหาวมากขึ้นเรื่อยๆ และมีชื่อเสียงมากขึ้นเรื่อยๆจากการปล้ำที่เสี่ยงตายและพลิ้วไหวสวยงาม
ที่สมาคม ROH นั้น แมตได้เจอกับคู่ต่อสู้เก่าๆสมัยยังปล้ำอินดี้มากมาย รวมทั้งเจอสุดยอดฝีมือหลายๆคนด้วย ครั้งหนึ่ง แมตได้ร่วมทีมกับ ซามัว โจ ชิงแชมป์แทกทีม ROH แต่ไปพลาดแพ้ให้ทีมของเดลิเรียสอีกครั้ง และทำให้แมตฟอร์มทีมใหม่กับ คริสโตเฟอร์ แดเนียล คว้าแชมป์แทกทีมของ ROH มาครองอีกจนได้ในวันที่ 25 พฤศจิกายน 2005
หลังจากเสียแชมป์แทกทีมของ ROH ให้ บริสโก บราเธอส์ ในศึก Fifth Year Festival Chicago เมื่อเดือนกุมภาพันธ์ 2006 แล้ว แมตก็ลองพลิกบทบาทมาเป็นฝ่ายอธรรมดูบ้าง โดยเข้าร่วมทีมสวีท แอนด์ ซาวน์ ของ แลร์รี สวีนีย์ ในบทบาทเอเย่นมาเฟียฝ่ายอธรรม และในขณะนี้เองที่ WWE ได้เข้ามาดูฟอร์มและประทับใจจนเรียกตัวไปทดสอบฝีมือ โดยแมตกล่าวว่าถ้าเค้าไม่ได้เข้าร่วมกลุ่มสวีท แอนด์ ซาวน์ และได้รับการผลักดันจากแลรี ก็คงไม่มีวันที่ได้เซ็นสัญญากับ WWE เป็นแน่แท้ หลังจากนั้นในเดือนกันยายน 2007 แมตก็ปล้ำแมตช์สุดท้ายปิดฉากชีวิตในสมาคม ROH กับเพื่อนเก่าและคู่ต่อสู้ที่สมศักดิ์ศรีที่สุดอย่างเดลิเรียส ก่อนจะเป็นฝ่ายแพ้เดลิเรียสไปอีกครั้ง
ดรากอนเกท และเรสต์ลิงโซไซตีเอ็กซ์
ระหว่างปล้ำที่ ROH นั้น แมตยังได้มีโอกาสไปปล้ำที่ญี่ปุ่นกับสมาคม Dragon Gate ในเดือนพฤษภาคม 2006 และตั้งกลุ่ม New Blood Generation International กับ โรเดริก สตรอง และได้รับชัยชนะเป็นเงินหนึ่งหมื่นเหรียญในฐานะผู้ชนะเลิศการแข่งขันประเภทแทกทีม
แมตกลับมาปล้ำให้ Dragon Gate อีกครั้งในปี 2007 และคว้าแชมป์ Open the Brave Gate Title มาจาก มาซาโตะ โยชิโนะ และเป็นแชมป์ชาวต่างชาติคนแรกในประวัติศาสตร์ แมตป้องกันแชมป์กับคู่ต่อสู้มากหน้าหลายตา และครองเข็มขัดไปได้เดือนเศษก่อนจะเสียกลับไปให้ชาวญี่ปุ่นอย่าง เก็นจิ โฮริกูชิ
นอกจากนี้แมตยังเป็นส่วนหนึ่งของ Wrestling Society X ของช่อง MTV ที่ออกอากาศเป็นระยะเวลา 10 ตอน ทำให้คนที่ดู MTV รู้จักกับแมตและเป็นการปล้ำออกโทรทัศน์เป็นรายการที่สองต่อจาก TNA
ดับเบิลยูดับเบิลยูอี
หลังจากนั้น WWE ต้องการนักมวยปล้ำไปชูโรงที่ค่าย FCW บ้าง จึงเขียนบทให้แมตเสียแชมป์ OVW ให้กับเจย์ แบรดลีย์ ในวันที่ 13 กุมภาพันธ์ 2008 และย้ายไป FCW ในเดือนมีนาคม เปิดตัวเอาชนะทีเจ วิลสัน ไปได้ และอยู่กับ FCW ไม่นานก็ถูก WWE ดึงตัวไปปล้ำที่ ECW
แมตย้ายมาปล้ำให้ ECW ในวันที่ 3 มิถุนายน 2008 และเปิดตัวด้วยการแพ้ Count out ให้กับเชลตัน เบนจามิน ในสัปดาห์ต่อมาแมตก็เปลี่ยนชื่อตัวเองใหม่ให้โดดเด่นยิ่งขึ้นเป็น อีแวน บอร์น และจับคู่กับ โคฟี คิงส์ตัน เอาชนะไมค์ น็อกซ์ กับเชลตัน เบนจามินไปได้สำเร็จ หลังจากนั้นก็ฝึกฝนฝีมือไปเรื่อยๆด้วยการปราบนักมวยปล้ำใน ECW ด้วยท่าไม้ตายเดียวกันทั้งหมด นั่นคือ Shooting Star Press
หลังจากโด่งดังใน ECW แล้ว บอร์นก็เข้ามาปล้ำในรอว์บ้างเป็นครั้งคราว เช่น เจอกับเคนแต่ก็แพ้ แต่มาแก้ตัวได้สำเร็จเมื่อแทกทีมกับเรย์ มิสเตริโอ เอาชนะคู่แทกทีมแห่งปี 2008 ไปได้ บอร์นเคยได้สิทธิเข้าไปชิงแชมป์โลก ECW จากการโหวตในศึก Cyber Sunday แต่ก็แพ้ให้กับแมต ฮาร์ดีไปอย่างน่าเสียดาย และต่อมาไม่นานบอร์นก็ได้รับบาดเจ็บข้อเท้าเคลื่อน และได้รับการคาดหมายว่าจะต้องพักยาวถึง 6 เดือน แต่ถึงอยู่ในช่วงที่ไม่มีการปล้ำ บอร์นก็ยังโผล่หน้ามาให้แฟนๆให้เห็นอยู่บ้างประปราย เช่นในรอว์ วันที่ 1 ธันวาคม 2008 ถือไม้ค้ำยันออกมาทักทายคนดู ก่อนที่จะโดนไมค์ น็อกออกมาเล่นงาน หรือในรอว์ ตอนประกาศรางวัล สแลมมีอะวอร์ด บอร์นก็ปรากฏตัวให้เห็นอีกครั้งเพื่อรับรางวัล สุดยอดท่าไม้ตายแห่งปี และนั่นเป็นการปรากฏตัวครั้งสุดท้ายของเขากับ WWE ในปี 2008
บอร์นได้ย้ายมาสู่รอว์ เพื่อมาสร้างสีสันโดยบทบาทของบอร์นจะวนเวียนปล้ำอยู่กับ เดอะมิซ และแจ็ก สแวกเกอร์ โดยจะปล้ำผลัดกันแพ้ผลัดกันชนะโดยบอรนด์มีโอกาสได้ชิงแชมป์ยูเอส กับเดอะมิซ แต่ก็แพ้ไปอย่างน่าเสียดาย บอร์นได้ปล้ำศึกใหญ่เซอร์ไวเวอร์ซีรีส์ (2009) ใน Traditional Survivor Series Match แต่ทีมของบอร์นก็แพ้ บอร์นยังไปปล้ำที่ ECW ใน Homecoming Battle Royal แต่ก็ถูกเหวี่ยงออกเป็นคนแรก บอร์นได้ปล้ำรอยัลรัมเบิลโดยออกมาเป็นคนที่2 อยู่บนเวทีได้พอสมควรแต่ถูกซีเอ็ม พังก์เหวี่ยงตกเวทีไปได้อย่างน่าเสียดาย ต่อมาในรอว์ บอร์นได้จับคู่กับโยะชิ ทะสึ และโคฟี คิงส์ตัน เอาชนะเดอะเลกาซี ไปได้อาทิตย์ต่อมา ในการคัดเลือกหาผู้เข้าร่วมมันนีอินเดอะแบงก์แลดเดอร์แมตช์ บอร์นเอาชนะวิลเลียม รีกัล ผ่านเข้าไปชิงกระเป๋าในเรสเซิลเมเนีย ครั้งที่ 26 ซึ่งบอร์นก็ไม่ได้ทำให้แฟนๆ ผิดหวังเพราะบอร์นปล้ำได้มันส์มากแต่ถึงกระนั้น กระเป๋าก็ตกไปในมือของแจ็ก สแวกเกอร์
กลับมาในรอว์ บอร์นมีโอกาสเจออดีตลูกพี่ของตัวเอง ซีเอ็ม พังก์ โดยใครชนะจะได้สิทธิ์การดราฟท์ตัวนักมวยปล้ำไปโดยบอร์นเป็นตัวแทนรอว์ โดยบอร์นแพ้ไป เพราะมีคนมาป่วนในการปล้ำต่อมาบอร์นเอาชนะ แซค ไรเดอร์ ทำให้ บอร์นได้ผู้หญิงของแซค มาครองนั่นคือเกล คิม และทั้งคู่ก็ปล้ำเอาชนะแซค ไรเดอร์ และอลิเซีย ฟอกซ์ ในสัปดาห์ต่อมาอีกด้วย ต่อมาบอร์นมีเรื่องกับเอดจ์ และบอร์นได้จับคู่กับจอห์น ซีนาเอาชนะเอดจ์กับเชมัสได้สำเร็จ หลังจากนั้นมีการโหวตว่าใครจะได้เจอกับเชมัส ผลปรากฏว่าเป็นเคน ชนะโหวตบอร์นอย่างขาดลอย และในรอว์ตอนถัดมานั้น บอร์นได้เจอกับคริส เจริโคโดยบอร์นชนะฟาว์ลเพราะเจริโคเล่นตุกติก และในศึกใหญ่ เฟทัลโฟร์เวย์ (2010) บอร์นได้รีแมตช์กับเจริโคและกลายเป็นบอร์นที่ใช้ Air Bourne เอาชนะได้อย่างงดงาม!.
ในรอว์ (15 สิงหาคม 2011) บอร์นได้จับคู่กับโคฟี คิงส์ตัน เอาชนะแชมป์แท็กทีม WWE ไมเคิล แมคกิลลิคัตตี และเดวิด โอทังกาไปได้ ในรอว์ถัดมา (22 สิงหาคม 2011) บอร์นและโคฟีได้ชนะแมคกิลลิคัตตีและโอทังกา คว้าแชมป์แท็กทีมคู่กันได้สำเร็จ และเป็นแชมป์เส้นแรกของบอร์นใน WWE ในไนท์ออฟแชมเปียนส์ (2011) ต้องป้องกันแชมป์กับเดอะมิซและอาร์-ทรูธ แต่จบด้วยการฟาล์วไม่เสียแชมป์ ในเฮลอินเอเซล (2011) สามารถป้องกันแชมป์กับดอล์ฟ ซิกก์เลอร์และแจ็ก สแวกเกอร์เอาไว้ได้ และได้รีแมตช์กันในเวนเจินส์ (2011) แต่ก็ป้องกันแชมป์เอาไว้ได้
บอร์นได้ถูก WWE ทำการแบนเป็นเวลา 30 วัน ฐานไม่ผ่านการตรวจสารกระตุ้น หลังจากพ้นโทษแบนก็เสียแชมป์ให้ปรีโมและเอปีโก ไม่นานก็ได้ถูก WWE ทำการแบนอีกครั้งเป็นเวลา 60 วัน ฐานไม่ผ่านการตรวจสารกระตุ้นรอบสอง ถ้าหากมีครั้งที่สาม บอร์นจะถูกไล่ออกจาก WWE ทันที!! ในวันที่ 19 มีนาคม 2012 บอร์นได้รับบาดเจ็บข้อเท้าแตกทั้งๆที่เพิ่งพ้นโทษแบน 60 วัน และตรงกับวันเกิดของบอร์นพอดี (ครบรอบ 29 ปี) นับว่าเป็นการฉลองวันเกิดที่แย่จริงๆ วันที่ 12 มิถุนายน 2014 ได้ถูกไล่ออกจาก WWE และไปปล้ำอยู่ตามสมาคมอิสระต่างๆ
ผลงานอื่นๆ
บอร์นเป็นนักมวยปล้ำอายุน้อยที่ได้ออกดีวีดี โดยเมื่อวันที่ 20 มกราคม 2009 บริษัท Image Entertainment, Inc ก็ได้จัดทำ Before They Were Stars: Matt Sydal: Bourne Is Born ซึ่งเป็นดีวีดีรวบรวมแมตช์การปล้ำของบอร์นในค่ายอินดี้ ตั้งแต่สมัยยังเป็นแม็ท ไซดอลออกมาวางจำหน่าย
อ็อทโท แอ็นสท์ เรเมอร์
อ็อทโท แอ็นสท์ เรเมอร์ (Otto Ernst Remer) เป็นเจ้าหน้าที่ทหารเยอรมันในกองทัพแวร์มัคท์ ได้มีส่วนสำคัญในการหยุดยั้งแผนลับ 20 กรกฎาคมในปี ค.ศ. 1944 ของฝ่ายต่อต้านอดอล์ฟ ฮิตเลอร์ ในช่วงระหว่างสงคราม เขาได้รับบาดเจ็บเก้าครั้งในการสู้รบ หลังสงคราม เขาได้ร่วมก่อตั้งพรรคสังคมนิยมไรซ์(SRP) และเป็นหนึ่งในกลุ่มปฏิเสธการฆ่าล้างเผ่าพันธุ์โดยนาซี เขาได้ถือว่าเป็น"เจ้าพ่อ"ของวงการนาซีใต้ดินภายหลังสงคราม
อ้างอิง
19121997
เทศบาลครานสกากอรา
เทศบาลครานสกากอรา (Občina Kranjska Gora) เป็นเขตเทศบาลบนแม่น้ำซาวาดอลินกาในภูมิภาคอัปเปอร์คาร์นีโอลาทางตะวันตกเฉียงเหนือของประเทศสโลวีเนีย ใกล้กับชายแดนประเทศออสเตรียและประเทศอิตาลี มีเนื้อที่ทั้งหมด 256.3 ตร.กม. และมีประชากรทั้งหมด 5,500 คน
อาโมส-เฮนุทเอมเพท
อาโมส-เฮนุทเอมเพท เป็นเจ้าหญิงแห่งราชวงศ์ที่สิบเจ็ดตอนปลายแห่งอียิปต์ พระองค์เป็นพระราชธิดาของฟาโรห์ทาโอที่สองกับพระนางอาโฮเทปที่ 1 พระองค์เป็นพระขนิษฐาของฟาโรห์อาโมสที่หนึ่ง
พระศพ
พระศพของพระองค์ถูกพบในหลุมฝังศพหมายเลข DB320 ในปี พ.ศ. 2424 และปัจจุบันอยู่ในพิพิธภัณฑ์อียิปต์ในกรุงไคโร มันถูกตรวจสอบโดย Grafton Elliot Smith ในเดือนมิถุนายน ค.ศ. 1909 พระนางเฮนุทเอมเพทเสียชีวิตในวัยชรา พระองค์มีผมหงอกและสวมฟันปลอม พระศพของพระองค์ได้รับความเสียหายจาการถูกโจรปล้นหลุมฝังพระศพ มีแนวโน้มว่าพระศพของพระองค์ถูกย้ายไปอยู่ที่สุสานหมายเลข DB320 หลังจากปีที่ 11 ของฟาโรห์โชเชงค์ที่หนึ่ง
โมโลดายากวาร์ดียา (ภาพยนตร์)
โมโลดายากวาร์ดียา (Молодая гвардия, translit. Molodaya Gvardiya) เป้นภาพยนตร์แนวสงคราม, ชีวิตและอิงประวัติศาสตร์ของสหภาพโซเวียต กำกับโดยเซียร์เกย์ เกราซีมอฟ ภาพยนตร์ได้โครงเรื่องจากนวนิยายเรื่องเดียวกันของ อะเลคซันดร์ ฟาเดเยฟ ในปี 1949 Gerasimov, ผู้กำกับภาพ Vladimir Rapoport และกลุ่มนักแสดงหลักได้รับรางวัล Stalin Prize
โมโลดายากวาร์ดียา ยังเป็นหนึ่งในภาพยนตร์โซเวียตที่มีผู้ชมมากที่สุด โดยมีจำนวนผู้ชมกว่า 48 ล้านคนในยุคโซเวียต
5535 แอนน์แฟรงก์
5535 แอนน์แฟรงก์ (5535 Annefrank) เป็นดาวเคราะห์น้อยที่อยู่ในแถบดาวเคราะห์น้อยหลักด้านใน เป็นสมาชิกดวงหนึ่งในตระกูลดาวเคราะห์น้อยออกัสตา ค้นพบโดยคาร์ล ไรน์มุท (Karl Reinmuth) เมื่อปี ค.ศ. 1942 ตั้งชื่อตามอันเนอ ฟรังค์ เด็กหญิงชาวเยอรมัน/ดัตช์เชื้อสายยิว เจ้าของบันทึกผู้โด่งดังซึ่งเสียชีวิตในค่ายกักกันระหว่างสงครามโลกครั้งที่สอง ชื่อของดาวเคราะห์น้อยนี้เพิ่งตั้งขึ้นในปี ค.ศ. 1995
วันที่ 2 พฤศจิกายน ค.ศ. 2002 ยานสำรวจอวกาศสตาร์ดัสต์ได้เดินทางผ่านดาวเคราะห์น้อยนี้ที่ระยะห่าง 3,079 กิโลเมตร และได้ถ่ายภาพของดาวเคราะห์น้อยไว้ จากภาพแสดงให้เห็นขนาดของดาวเคราะห์น้อยที่ 6.6 × 5.0 × 3.4 กิโลเมตร ซึ่งใหญ่เป็น 2 เท่าจากที่เคยคาดกันมาก่อน และมีรูปร่างบิดเบี้ยวเต็มไปด้วยแอ่ง ค่าการสะท้อนแสงของแอนน์แฟรงก์คำนวณได้ประมาณ 0.24
สุริยุปราคา 24 ตุลาคม พ.ศ. 2538
สุริยุปราคาเต็มดวงที่เกิดขึ้นในวันที่ 24 ตุลาคม พ.ศ. 2538 เป็นการที่ดวงจันทร์เคลื่อนเข้ามาบดบังดวงอาทิตย์ ทำให้เกิดเงามืดของดวงจันทร์บนพื้นโลก สุริยุปราคานี้สามารถมองได้ที่อิหร่าน อัฟกานิสถาน ปากีสถาน อินเดีย บังกลาเทศ เมียนมา กัมพูชา เวียดนาม มาเลเซีย อินโดนีเซีย ฟิลิปปินส์ และไทย ลาว จีน ตอนใต้ เกาหลีเหนือ เกาหลีใต้ และรอบมหาสมุทรแปซิฟิก
การสังเกตการณ์สุริยุปราคาเต็มดวงเกิดขึ้นในประเทศอินเดีย เมื่อเครื่องบินมิก 25 จากกองทัพอากาศอินเดีย และสามารถถ่ายภาพสุริยุปราคาซึ่งไกลได้ถึง 25 กิโลเมตร
ในประเทศไทย
นอกจากนี้ ยังเกิดปรากฏการณ์ "ลูกปัดเบลลี่" และแสงสว่างคล้ายหัวแหวนซึ่งเรียกว่าปรากฏการณ์ "ไดอมอนด์ริง" ซึ่งเกิดขึ้น 2-3 นาทีก่อนจะเกิดสุริยุปราคาเต็มดวง นอกจากนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และสมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา ได้เสด็จพระราชดำเนินทอดพระเนตรสุริยุปราคาเต็มดวง ณ จังหวัดนครราชสีมา อีกด้วย
วัฒนธรรมสมัยนิยม
ฟิลล์ วิกเทเกอร์ ได้ประพันธ์หนังสือ Eclipse of the Sun และตีพิมพ์ในปี พ.ศ. 2540
หอยทอด
ในปี พ.ศ. 2560 สภาอาหารริมทางโลกได้ยกให้หอยทอดเป็นหนึ่งในสามเมนูอาหารริมทางที่ดีที่สุดของกรุงเทพมหานคร
สเปซเอ็กซ์ดรากอน 2
สเปซเอ็กซ์ดรากอน 2 (SpaceX Dragon 2) เป็นยานอวกาศที่นำกลับมาใช้ใหม่ได้ซึ่งพัฒนาและผลิตโดยSpaceX ผู้ผลิตด้านการบินและอวกาศของสหรัฐ ในฐานะผู้สืบทอดจาก ดรากอน ซึ่งเป็นยานอวกาศบรรทุกสินค้าที่นำกลับมาใช้ใหม่ได้ มีสองรูปแบบ ได้แก่ Crew Dragon แคปซูลอวกาศที่สามารถส่งนักบินอวกาศได้ถึงเจ็ดคนและ Cargo Dragon ซึ่งได้รับการปรับปรุงแทนยานอวกาศ Dragon เดิม ยานอวกาศปล่อยตัวบนยอดจรวด Falcon 9 Block 5 และกลับสู่โลกด้วยการนำเครื่องลงในมหาสมุทร แตกต่างจากรุ่นก่อนตรงที่ยานอวกาศสามารถเชื่อมกับสถานีอวกาศนานาชาติได้แทนที่จะเทียบท่า Crew Dragon ติดตั้งระบบหนีการปล่อยจรวดแบบบูรณาการ (LES) ที่สามารถเร่งยานพาหนะให้ห่างจากจรวดในกรณีฉุกเฉินที่ 11.8 m/s2 ซึ่งทำได้โดยใช้ชุดทรัสเตอร์พ็อดติดตั้งด้านข้างทั้งสี่ด้านพร้อมเครื่องยนต์ SuperDraco สองเครื่องต่อชุด ยานอวกาศมีแผงเซลล์แสงอาทิตย์ที่ออกแบบใหม่และสายแม่พิมพ์ด้านนอกที่ปรับเปลี่ยนเมื่อเทียบกับ Dragon เดิมและมีคอมพิวเตอร์สำหรับการบินและระบบการบินใหม่ ในเดือนมีนาคม ค.ศ. 2020 ยานอวกาศ Dragon 2 จำนวน 4 ลำได้ถูกผลิตขึ้น (ไม่นับรวมหัวข้อทดสอบโครงสร้างที่ไม่เคยบินในอากาศ)
ดิเอลเลนดีเจนเนอเรสโชว์
ดิเอลเลนดีเจนเนอเรสโชว์ (The Ellen DeGeneres Show มักย่อว่า เอลเลน ellen)) เป็นรายการทอล์กโชว์อเมริกัน ดำเนินรายการโดยนักแสดง เอลเลน ดีเจนเนอเรส รายการออกอากาศครั้งแรกวันที่ 8 กันยายน ค.ศ. 2003 ผลิตโดยเทเลพิกเชอส์ และออกอากาศร่วมกันหลายช่องตามสถานีโทรทัศน์ของเอ็นบีซียูนิเวอร์ซัล ในสหรัฐอเมริกาและแคนาดา รายการออกอากาศทางช่องไอทีวี2 ในสหราชอาณาจักร ในการออกอากาศห้าซีซันแรก รายการบันทึกที่สตูดิโอ 11 ที่เอ็นบีซีสตูดิโอส์ในเบอร์แบงก์ รัฐแคลิฟอร์เนีย  ต่อมาย้ายไปบันทึกที่สเตจ 1 ที่อาคารวอร์เนอร์บราเธอส์ที่อยู่ใกล้เคียง เอลเลนเริ่มถ่ายทอดในความละเอียดสูงตั้งแต่ต้นซีซันที่หก รายการชนะรางวัลเดย์ไทม์เอ็มมีอะวอดส์ 36 รางวัล นับถึงปี ค.ศ. 2013 ในวันที่ 20 มกราคม ค.ศ. 2016 มีประกาศว่ารายการได้ต่ออายุเพิ่มอีก 3 ซีซันถึงปี ค.ศ. 2020 ในเดือนมิถุนายน ค.ศ. 2016 รายการนี้ติดอันดับช่องที่มีผู้ติดตามในยูทูบมากเป็นอันดับที่ 14 ในปี 2020 วู้ดดี้ วุฒิธร มิลินทจินดา พิธีกรชื่อดังในเมืองไทย ได้ซื้อลิขสิทธิ์รายการ The Ellen Show ไปผลิตในนามของ The Woody Show ออกอากาศทางช่อง 7 HD กดหมายเลข 35
ฐัค
ธักกี (Thuggee;, ) เป็นคำเรียกการกระทำการ ธัก (thug, อันธพาล) เป็นอดีตกลุ่มอาชญากรผู้ก่อการโจรกรรมและฆาตกรรมที่ทำงานกันอย่างเป็นระบบ คำว่า thug ในภาษาอังกฤษมีที่มาจากภาษาฮินดี ฐัค (เทวนาครี: ठग, ) ซึ่งแปลว่า 'นักต้มตุ๋น' หรือ 'คนโกง' ซึ่งเกี่ยวพันกับคำกริยา ฐัคนะ (thugna; 'หลอกลวง') จากภาษาสันสกฤต สฐค (स्थग ('ฉลาดแกมโกง, กะล่อน, ฉ้อโกง') และ สฐคติ (स्थगति ('ผู้ปิดบัง')
เข้าใจกันว่าฐัคเดินทางไปมากันเป็นกลุ่มทั่วอนุทวีปอินเดีย และมีหลายเรื่องเล่าเกี่ยวกับที่มาของกลุ่ม อย่างไรก็ตาม ไม่มีเรื่องไหนที่มีหลักฐานมากพอ หนึ่งในงานเขียนที่บันทึกโดยดี. เอฟ. มัคลอยด์ ระบุว่าฐัคมีต้นกำเนิดมาจากชนเผ่ามุสลิมซึ่งหลบหนีออกจากเดลีหลังไปฆาตกรรมแพทย์คนหนึ่ง อีกเรื่องเล่าระบุว่าฐัคมีที่มาจากตระกูลมุสลิมที่ตัองหลบหนีหลังฆาตกรรมทาสคนโปรดของจักรพรรดิอักบัร ความเชื่อนี้ยังเชื่อว่าต่อมาฐัคแพร่กระจายจากมุสลิมสู่ชาวฮินดู ส่วนตามธรรมเนียมของฐัคเอง เชื่อว่าพวกตนสืบเชื้อสายมาจากกันชรหรืออดีตเจ้าพนักงานในค่ายทหารของจักรวรรดิโมกุล ในขณะที่บางส่วนเชื่อว่าฐัคเกิดจากการที่บริติชเข้าปกครองอินเดียแล้วสลายกองทัพของรัฐท้องถิ่นเดิม
ในแวดวงวิชาการร่วมสมัยเริ่มมีการตั้งข้อสงสัยเกี่ยวกับการมีอยู่ของ ธักกี ในอดีต และนักประวัติศาสตร์จำนวนมากสรุปว่าคำว่า "ธักกี" เป็นสิ่งที่ประดิษฐ์ขึ้นโดยรัฐบาลอังกฤษเจ้าอาณานิคมในเวลานั้น
ดาวเทียมสปุตนิก 1
สปุตนิก 1 (Sputnik 1, ; Спутник-1) เป็นดาวเทียมดวงแรกของโลก สหภาพโซเวียต ได้ส่งดาวเทียมสปุตนิกขึ้นสู่วงโคจรโลกในรูปวงรีในวันที่ 4 ตุลาคม ค.ศ.1957 ซึ่งโคจรสามสัปดาห์ก่อนที่แบตเตอรีจะเสียอย่างเงียบ ๆ ก่อนที่จะตกลงสู่ชั้นบรรยากาศในอีกสองเดือนต่อมา สปุตนิก 1 มีเส้นผ่านศูนย์กลาง 58 ซม. (23 นิ้ว) มีเสาอากาศวิทยุภายนอก 4 เสาเพื่อกระจายคลื่นวิทยุ สัญญาณวิทยุสามารถตรวจจับได้โดยนักวิทยุสมัครเล่น และระยะเอียง 65 องศาและระยะเวลาของวงโคจรของมันทำให้เส้นทางการบินครอบคลุมพื้นที่ทั้งโลก ความสำเร็จที่น่าแปลกใจนี้ได้ทำให้เกิดวิกฤติการณ์สปุตนิกในหมู่ชาวอเมริกัน และทำให้การแข่งขันด้านอวกาศเป็นส่วนหนึ่งของสงครามเย็น การเปิดตัวนี้นำมาซึ่งการพัฒนาด้านการเมือง, การทหาร, เทคโนโลยี และวิทยาศาสตร์ใหม่ ๆ
การติดตามและการศึกษาดาวเทียมสปุตนิก 1 จากโลกได้ให้ข้อมูลแก่นักวิทยาศาสตร์ ถึงความหนาแน่นของบรรยากาศชั้นบนซึ่งถูกอนุมานได้จากแรงลากของการเคลื่อนที่ในวงโคจร และการแพร่กระจายของสัญญาณวิทยุจะให้ข้อมูลเกี่ยวกับชั้นบรรยากาศไอโอโนสเฟียร์
ดาวเทียมสปุตนิก 1 ถูกปล่อยในระหว่างปีสากลแห่งธรณีฟิสิกส์ จากไซต์ №1/5 ที่ the 5th Tyuratam range ในสาธารณรัฐสังคมนิยมโซเวียตคาซัค (ปัจจุบันคือ ไบโคนูร์คอสโมโดรม) ดาวเทียมเดินทางประมาณ 29,000 กิโลเมตรต่อชั่วโมง (18,000 ไมล์ต่อชั่วโมง 8,100 เมตร / วินาที) โดยใช้เวลา 96.2 นาทีในการทำให้ครบรอบวงโคจรเสร็จสมบูรณ์ สปุกนิกส่งคลิ่นที่ 20.005 และ 40.002 เมกะเฮิรตซ์ ซึ่งได้รับการตรวจสอบโดยผู้ให้บริการวิทยุทั่วโลก สัญญาณของสปุกนิกยังคงปรากฏเป็นเวลา 21 วันจนกว่าแบตเตอรีของเครื่องส่งสัญญาณจะหมดลงในวันที่ 26 ตุลาคม ค.ศ. 1957 ดาวเทียมสปุตนิกถูกเผาไหม้ในวันที่ 4 มกราคม ค.ศ. 1958 ขณะที่กลับเข้าสู่ชั้นบรรยากาศของโลก หลังจากได้โคจรรอบโลกสามเดือนเสร็จสิ้นพร้อมกับโคจรครบรอบวงโคจรทั้งหมด 1440 รอบ และระยะทางเดินทางประมาณ 70 ล้านกิโลเมตร (43 ล้านไมล์)
ลักษณะ
ชื่อ สปุตนิก-1 แปลว่า "ดาวเทียม-1" และชื่อย่อภาษารัสเซียว่า ПС-1 ดาวเทียมดวงนี่มีรูปทรงกลมขนาดเท่าลูกบาสเกตบอล ทำด้วยอะลูมิเนียมหนัก 84 กิโลกรัม ถูกส่งขึ้นวงโคจรด้วยจรวด อาร์-7 จากฐานยิงในทะเลทรายคีซิลคุม ไบโคนูร์คอสโมโดรม คาซัคสถาน เมื่อ 4 ตุลาคม พ.ศ. 2500
ซ็อนช็องนึง
พระราชสุสานซ็อนช็องนึง (선정릉) เป็นที่ฝังพระศพของกษัตริย์ราชวงศ์โชซ็อนสองพระองค์และพระมเหสีแห่งโชซ็อนหนึ่งพระองค์ หลุมฝังพระศพทางตะวันตกสุดเป็นของ พระเจ้าซ็องจง ((r. 1469–1494 – undefined)) กษัตริย์องค์ที่เก้าของ ราชวงศ์โชซ็อน. พระนางคงฮเย พระมเหสีองค์แรกของพระองค์สิ้นพระชนม์เมื่อพระชนมายุ 18 ชันษาและถูกฝังอยู่ใกล้กับ มุนซาน ทางตอนเหนือของ กรุงโซล. พระนางช็องฮย็อน พระมเหสีองค์ที่ 2 ของพระองค์ (貞顯王后, 1462–1530) จากตระกูลยุนถูกฝังที่นี่เพราะพระนางมีพระประสูติกาลพระราชโอรสองค์ที่ 2 ของกษัตริย์ (พระเจ้าชุงจง ในเวลาต่อมา). พระนางช็องฮย็อนมีพระชนมายุยืนยาวกว่าพระสวามีของพระนางถึง 35 ปีและถูกฝังอยู่ในหลุมฝังศพที่สวยงามทางทิศตะวันออกของพระสวามีของพระนาง. หลุมพระศพของพระนางมีรั้วหินล้อมรอบไว้ในขณะที่หลุมพระศพสวามีของพระนางทางซ้ายมีกำแพงดิน. รูปปั้นของขุนนางฝ่ายพลเรือนและฝ่ายทหารและม้าของพวกเขาตั้งอยู่ต่อหน้าหลุมพระศพ. ทางทิศใต้ของพระราชสุสานเป็นศาลเจ้ารูปตัว T แบบเดียวกับที่พบได้ทั่วไปที่สุสานสมัยราชวงศ์โชซอน
รูมเมตฉันคือคุณชายจิ้งจอก
รูมเมตฉันคือคุณชายจิ้งจอก เป็นละครโทรทัศน์ของเกาหลีใต้ปี ค.ศ. 2021 นำแสดงโดย ชัง กี-ยง และ ฮเยริ ซีรีส์นี้เล่าเรื่องราวความรักระหว่างจิ้งจอกเก้าหางอายุ 999 ปีชื่อ ชิน อู-ยอ และนักศึกษาสาวชื่อ อี ดัม ที่เผลอกลืนลูกปัดของ ชิน อู-ยอ ลงไประหว่างที่เธอพยายามช่วยเพื่อนรักของเธอที่กำลังเมาอยู่ ซีรีส์เรื่องนี้ฉายรอบปฐมทัศน์บนแพลตฟอร์มสตรีมมิ่ง อ้ายฉีอี้ ทั่วโลกและช่องเคเบิลทีวี ทีวีเอ็น ในวันพุธที่ 26 พฤษภาคม ปี ค.ศ. 2021 และออกอากาศในวันพุธและพฤหัสบดี เวลา 22:40 น. (เวลามาตรฐานเกาหลี) จำนวน 16 ตอนจนถึงวันพฤหัสบดีที่ 15 กรกฎาคม
กระดูกสันหลังอักเสบยึดติด
Ankylosing spondylitis (AS) เป็นโรคข้ออักเสบชนิดหนึ่งที่มีการอักเสบของข้อต่อของกระดูกสันหลังในระยะยาว โดยทั่วไปแล้วข้อต่อที่กระดูกสันหลังรวมกับเชิงกรานก็จะได้รับผลกระทบ ข้อต่ออื่น ๆ เช่นไหล่หรือสะโพกมีส่วนร่วมเป็นครั้งคราว ปัญหาเกี่ยวกับตาและลำไส้อาจเกิดขึ้นได้ อาการปวดหลังเป็นลักษณะเฉพาะของ AS และมักจะเกิดขึ้นแบบมาและไป ความฝืดของข้อต่อที่ได้รับผลกระทบโดยทั่วไปแย่ลงเมื่อเวลาผ่านไป
แม้ว่าจะไม่ทราบสาเหตุของการเกิดโรค Ankylosing spondylitis แต่ก็เชื่อว่าจะเกี่ยวข้องกับการปัจจัยทางพันธุกรรมและสิ่งแวดล้อม มากกว่า 90% ของผู้ที่ได้รับผลกระทบมีแอนติเจนของเม็ดเลือดขาวเฉพาะของมนุษย์ที่เรียกว่า HLA B27 กลไกพื้นเดิมเชื่อว่าเป็น autoimmune หรือ autoinflammatory โดยทั่วไปแล้วการวินิจฉัยจะขึ้นอยู่กับอาการด้วยการสนับสนุนจากการถ่ายภาพทางการแพทย์และการทดสอบเลือด
ไม่มีทางรักษาโรค Ankylosing spondylitis ได้ การรักษาอาจปรับปรุงอาการและป้องกันการแย่ลง ซึ่งอาจรวมถึงยา การออกกำลังกาย และการผ่าตัด ยาที่ใช้คือ NSAIDs, steroids, DMARDs เช่น sulfasalazine, และ biologic agents เช่น infliximab
พระราชวรวงศ์เธอ พระองค์เจ้าอับสรศรีราชกานดา
พระราชวรวงศ์เธอ พระองค์เจ้าอับสรศรีราชกานดา (11 มกราคม พ.ศ. 2416 – 12 พฤษภาคม พ.ศ. 2460) เป็นพระราชธิดาในกรมพระราชวังบวรวิไชยชาญ ประสูติแต่จอมมารดาต่วน
พระประวัติ
พระราชวรวงศ์เธอ พระองค์เจ้าอับสรศรีราชกานดา ประสูติเมื่อวันอาทิตย์ที่ 11 มกราคม พ.ศ. 2416 เป็นพระราชธิดาในกรมพระราชวังบวรวิไชยชาญประสูติแต่จอมมารดาต่วน
พ.ศ. 2435 ในสมัยรัชกาลที่ 5 พระองค์เจ้าอับสรศรีราชกานดา ทรงได้เข้าเป็นสามัญสมาชิกของหอพระสมุดวชิรญาณในพระบรมมหาราชวัง และทรงประทานเงินบำรุงปีละ 20 บาทเป็นประจำทุกปี ปรากฏความใน วชิรญาณวิเศษ ว่า
"...คราวประชุมครั้งที่ ๓ พระเจ้าน้องนางเธอ พระองค์เจ้าอรุณวดี อุปนายก ทรงนำ พระเจ้าบวรวงษ์เธอ พระองค์เจ้าดวงประภา ภาคินีสมาชิก ทรงรับรอง ๑๔ พระบวรวงษ์เธอ พระองค์เจ้าฉายรัศมีหิรัญญพรรณ์ เปนภาคินีสมาชิก ๑๕ พระบวรวงษ์เธอ พระองค์เจ้าอับศรศรีราชกานดา เปนภาคินีสมาชิก ได้ลงชื่อส่งเงินแล้ว วันที่ ๒ พฤศจิกายน ร,ศก ๑๑๑ ท่านสมาชิกทั้งปวงจงทราบว่า บรรดาท่านที่ได้กล่าวนามแลพระนามมาแล้วนี้ นับว่าเปนสมาชิกของหอพระสมุดวชิรญาณ ตั้งแต่วันที่ได้มาลงนามแลพระนาม ซึ่งได้กล่าวมาแล้วข้างต้นนั้น เปนต้นไป..."
และ
"...ตั้งแต่วันที่ ๕ จนถึงวันที่ ๑๑ มกราคม รัตนโกสินทร์ศก ๑๑๒ ในระหว่าง ๗ วันนี้ ท่านสมาชิกได้มายังหอพระสมุดวชิรญาณ ๒๒ ท่าน ได้ลงชื่อ ๓๙ ครั้ง แลหนังสือที่ได้ให้ยืม ๔๕ ครั้ง แลสมาชิกได้นำเงินค่าเกมบิลเลียดมาส่ง ๕ ท่าน รวมเปนเงิน ๙๕ บาท ๑๖ อัฐ สมาชิกได้นำเงินบำรุงหอพระสมุดวชิรญาณจำนวนปีที่ ๑๓ มาส่งยังหอพระสมุดวชิรญาณ เปนเงินรายละ ๒๐ บาท ดังจะมีรายพระนามแลนามแจ้งต่อไปนี้ คือ... พระบวรวงษ์เธอ พระองค์เจ้าอับศรศรีราชกานดา ๑..."
พระราชวรวงศ์เธอ พระองค์เจ้าอับสรศรีราชกานดา สิ้นพระชนม์ในรัชกาลที่ 6 เมื่อวันเสาร์ที่ 12 พฤษภาคม พ.ศ. 2460 พระชันษา 45 ปี พระราชทานเพลิงพระศพ ณ พระเมรุ วัดเทพศิรินทราวาสราชวรวิหาร วันที่ 12 เมษายน พ.ศ. 2463
ยอดมนุษย์ยุทธจักร
ยอดมนุษย์ยุทธจักร (อังกฤษ: The 36Th Chamber Of Shaolin, The Master Killer, Shaolin Master Killer, Shao Lin san shi liu fang) เป็นภาพยนตร์กำลังภายใน-กังฟูสัญชาติฮ่องกง ที่ออกฉายในปี ค.ศ. 1978 กำกับโดย หลิว เจียเหลียง นำแสดงโดย กอร์ดอน หลิว
เนื้อเรื่องย่อ
เหล่าผู้รักชาติที่ต่อต้านราชวงศ์ชิงของแมนจู ภายใต้การนำของเฮ่อกวงฮั่น มีศูนย์รวมในกวางตุ้งโดยเปิดเป็นโรงเรียนสอนหนังสือ หลิวอู๋ตี๊ ลูกศิษย์คนหนึ่งของเขา ก็เป็นผู้หนึ่งที่เข้าร่วมขบวนการด้วย เขาทำหน้าที่ส่งข่าวความลับให้เพื่อนๆ จนกระทั่ง นายพลเทียนต๊ะ แห่งราชวงศ์ชิงที่ประจำในกวางตุ้ง สั่งให้ทหารล้อมโรงเรียนและฆ่าเฮ่อกวงฮั่น พร้อมลูกศิษย์ทั้งหมดรวมทั้งพ่อของ หลิวอู๋ตี๊ ด้วย เขาจึงหนีมายังวัดเส้าหลินเพื่อขอเรียนวิทยายุทธและหวังจะกลับไปแก้แค้นให้พ่อและอาจารย์รวมทั้งพวกพ้องของตน
จอมโจรเจ้าเสน่ห์
จอมโจรเจ้าเสน่ห์ (The Eleventh Son ) เป็นละครโทรทัศน์ที่กล่าวถึงเรื่องราวของวรรณกรรมชิ้นหนึ่งของ โกวเล้ง เรื่อง บุตรที่สิบเอ็ด ในประเทศจีน จะออกอากาศช่อง BTV-1 และ Guangdong Television นำแสดงโดย เหยียน อี้ควน, กัน ถิงถิง, จูอี้หลง, หลี่ อี้เซียว, เบบี้ จาง ออกอากาศทางช่อง ช่อง 3 แฟมิลี ในประเทศไทย
พีระมิดอียิปต์
พีระมิดในประเทศอียิปต์ เป็นหนึ่งในพีระมิดที่เป็นที่รู้จักโดยมีหลายแห่งในประเทศอียิปต์ เป็นสิ่งก่อสร้างของชาวอียิปต์โบราณสมัยก่อนยุคเหล็ก โดยเฉพาะ พีระมิดคูฟู ใน หมู่พีระมิดแห่งกิซ่า นับเป็นสิ่งก่อสร้าง ขนาดใหญ่ที่สุด ที่มนุษย์เคยสร้างขึ้นมา ซึ่งแสดงให้เห็นถึงความก้าวหน้าทางวิทยาการ ที่น่าอัศจรรย์ของอียิปต์โบราณ
จอมโจรเจ้าเสน่ห์
เนื้อเรื่องย่อ
เข็มทองสกุลเสิ่นซึ่งมีชื่อเสียงเลื่องลือทั่วทั้งยุทธภพได้ส่งเทียบเชิญถึงบรรดาวีรบุรุษในใต้หล้าเข้าร่วมงานประลองยุทธเลือกคู่ให้แก่คุณหนูสกุลเสิ่น เสิ่นปี้จินหญิงงามอันดับหนึ่งในปฐพี โดยมีสินสมสรสเป็น“ดาบล่ากวาง”ซึ่งหายสาบสูญไปเป็นเวลาช้านาน ฟงซื่อเหนียงบีบบังคับเซียวสืออี้หลางซึ่งเป็นหัวขโมยอันดับหนึ่งของยุทธภพร่วมมือกันขโมยดาบ นึกไม่ถึงว่าที่ขโมยมาได้กลับเป็นของปลอม ทั้งยังจับตัวเสิ่นปี้จินเป็นตัวประกันไว้อีกด้วย เพื่อล้างคมลทินให้กับตัวเอง เซียวสืออี้หลางจึงออกเดินทางตามหาเสิ่นปี้จิน
พีระมิดอียิปต์
พีระมิดโจเซอร์ (Djoser's Pyramid)
พีระมิดโจเซอร์ (Djoser's Pyramid) หรือ พีระมิดแห่งซักการา (The Pyramid of Saqqara) นับเป็นพีระมิดแห่งแรกของอียิปต์ ที่ฟาโรห์โจเซอร์ (Djoser หรือ Zoser) แห่งราชวงศ์ที่ 3 เป็นผู้สร้างขึ้น โดยมี อิมโฮเทป (Imhotep) ที่ปรึกษาประจำองค์ฟาโรห์เป็นสถาปนิกผู้ออกแบบ ลักษณะที่สำคัญคือเป็น พีระมิดขั้นบันได (Step Pyramid) ซ้อนกันรวม 6 ชั้น เปรียบเสมือนบันไดไปสู่สวรรค์ ส่วนพีระมิดรุ่นหลังที่เป็นแบบมหาพีระมิดที่แต่ละด้านของพีระมิดลาดเอียงลงประมาณ 51 องศามีความชันน้อยกว่าและไม่เป็นขั้นบันได ก็ถือว่าเป็นการลาดของลำแสงดวงอาทิตย์เช่นกัน ในขณะที่พีระมิดยุคต่อมาจะไม่มีลักษณะของขั้นบันไดให้เห็น ก่อนหน้านี้สุสานของฟาโรห์จะสร้างอยู่ใต้ดินโดยปิดทับด้วยสิ่งก่อสร้างที่ไม่สูงมากนักเรียกว่า มัสตาบา (Mastaba)
พีระมิดไมดุม (Meidum Pyramid)
พีระมิดไมดุม สร้างโดยฟาโรห์สนอฟรู (Snofru) หรืออีกพระนามหนึ่งคือ สเนฟรู (Sneferu) ผู้ก่อตั้งราชวงศ์ที่ 4 ของอียิปต์โบราณ เป็นพีระมิดที่พยายามพัฒนารูปแบบต่อจากพีระมิดขั้นบันไดของฟาโรห์โซเซอร์ โดยตั้งใจจะก่อสร้างให้มีรูปร่างเป็นพีระมิดที่สมบูรณ์ แต่เกิดปัญหาพังทลายลงระหว่างการก่อสร้างเนื่องจากพื้นทรายด้านล่างรองรับน้ำหนักพีระมิดไม่ไหว นักประวัติศาสตร์ส่วนหนึ่งเชื่อว่า ฟาโรห์สนอฟรูสร้างพีระมิดไมดุมนี้ให้กับ ฟาโรห์ฮูนิ (Huni) ฟาโรห์องค์สุดท้ายของราชวงศ์ที่ 3 ผู้เป็นพระราชบิดาของพระองค์
พีระมิดหักงอ (Bent Pyramid)
พีระมิดหักงอ (Bent Pyramid) หรือบางครั้งเรียกกันสั้นๆ ว่า พีระมิดเบี้ยว สร้างขึ้นโดย ฟาโรห์สนอฟรู (Snofru) หลังจากการก่อสร้างพีระมิดไมดุมประสบความล้มเหลว เดิมมีเป้าหมายจะสร้างให้มีรูปร่างเป็นแบบพีระมิดที่สมบูรณ์ แต่เกิดปัญหาในระหว่างการก่อสร้างเนื่องจากแต่ละด้านของพีระมิดทำมุมชันมากเกินไปคือชันถึง 54 องศาทำให้ต้องเปลี่ยนแบบการก่อสร้างกลางคัน กลายเป็นพีระมิดที่แต่ละด้านหักมุมเปลี่ยนความชันที่ประมาณระหว่างกลางความสูงของพีระมิดเหลือความชัน 43 องศา นับเป็นพีระมิดที่มีชื่อเสียงอีกแห่งหนึ่งเนื่องจากรูปร่างที่แปลกตาอย่างเห็นได้ชัดและแสดงถึงความสามารถของผู้สร้างที่สามารถแก้ไขปัญหาการก่อสร้างที่เกิดขึ้นเมื่อกว่า 4,600 ปีมาแล้ว